open-index/open-wikipedia-markdown huggingface dataset:
Conspiracy (Star Trek: The Next Generation)

***Conspiracy*** () je 24/25. epizoda, odnosno pretposljednja epizoda prve sezone američke science fiction TV-serije *[[Star Trek: The Next Generation]]*, premijerno prikazana 9. maja 1988. godine. Radnja se svojim zapletom djelomično nadovezuje na raniju epizodu *[[Coming of Age (Star Trek: The Next Generation)|Coming of Age]]* i prikazuje kako se kapetan Picard suočava s otkrićem da se među vodstvo Zvjezdane flote infiltrirao tajanstveni neprijatelj koji planira uništiti Ujedinjenu Federaciju Planeta.

Epizoda, za čiji su scenario kao inspiracija dijelom poslužili aktualni događaji vezani uz aferu Iran-Contra, je izazvala kontroverze prije svega zbog finala koje sadrži scene eksplicitnog nasilja koje je dio komentatora smatrao neprimjerenim za udarni termin, a zbog kojih je njeno prikazivanje bilo zabranjeno u nekoliko zemalja. Kasniji kritičari su, međutim, *Conspiracy* zbog spremnosti da se prikazuju mračniji sadržaji od onih na koje je gledateljstvo *Star Treka* bilo dotada naviknuto, proglasili najboljom od svih epizoda prve sezone.

## Radnja

Enterprise prima hitnu poruku koju je kapetan Walker Keel poslao kapetanu Picardu. Keel zahtjeva tajni sastanak. Na mjestu sastanka na nenaseljenom, planetu kapetan Keel u pratnji dva časnika Flote podijeli svoje sumnje sa Picardom o rastućoj uroti među višim Flotinim časnicima. Iznenađen Keelovim optužbama, Picard naređuje Dati da pregleda sve naredbe unutar posljednjih šest mjeseci.

Picardova zabrinutost se pojača kada Keelov brod eksplodira pod misterioznim okolnostima, ubivši sve koji su se nalazili na brodu, a Datina pretraga pokaže abnormalnosti u najvišim redovima zapovjedništva Flote.
Uvjeren da je sigurnost Federacije ugrožena, Picard usmjeri Enterprise prema Zemlji kako bi se suočio sa najvišim admiralima Flote. Nakon zahtjeva za sastanak sa časnicima, Picard i Riker pozvani su na večeru kako bi raspravili o problemu.

Prije večere admiral Quinn posjeti Enterprise. Sumnjajući u njegove nakane, Picard naredi Rikeru da pomno promatra admirala prije nego se teleportiraju na Zemlju. Picardove sumnje su se ostvarile – u trenutku kada se Picard teleportirao na Zemlju, Quinn napada Rikera i on pada u nesvijest. Nakon što su Worf i doktorica Crusher ujedinili snage da savladaju nevjerojatno moćnog admirala Quinna, otkrivaju kako se parazitsko biće nastanilo u njegovom tijelu i kontroliralo sve njegove moždane funkcije. Kada se Riker vratio svijesti, teleportira se na Zemlju pretvarajući se da je jedan od bića kontroliranih parazitima. Na večeri, Riker shvati da je cijelo zapovjedništvo Flote pod kontrolom parazita. Srećom, on i Picard su uspjeli ubiti sve admirale koji su bili pod konrolom parazita, uključujući i maticu.
Međutim, Data kasnije otkrije kako je matica prije smrti odaslala signal za navođenje u nepoznati dio svemira.

## Reference

## Vanjske veze
*
Michael Berryman

**Michael John Berryman** (4. septembar 1948 -) je američki glumac, poznat po karakternim ulogama, prije svega u filmskim i televizijskim ostvarenjima science fiction i horor žanra. Na njegovu je karijeru ključan uticaj imalo to što je obolio od hipohidrotičke ektodermalne displazije zbog koje nije imao kosu, nokte niti znojne žlijezde; zbog toga je često tumačio vanzemaljce i negativce grotesknog izgleda.

## Izvori

## Vanjske veze

*
*
*Michael Berryman at SmashCutMovie.com
*Michael Berryman Interview  at Love & Pop
Xidaotang

**Xidaotang** (, "Dvorana Zapadnog *Daoa*," odnosno Islam), originalno poznata pod nazivom **Jinxingtang** ,  "Dvorana Zlatne zvijezde"; također poznata i kao *Hanxue pai* , "Sekta proučavanja Hana"  je islamska zajednica koja djeluje u kineskoj provinciji Gansu. Osnovao ju je 1901. godine Ma Qixi (1857–1914), kineski musliman iz Lintana (bivši Taozhou), a specifičnost joj je spajanje sunitskog haenfijskog islama sa proučavanjem konfucijanskih klasika i Han Kitaba. Zajednica se uglavnom izdržavala trgovinom te se širila na tibetanska granična područja.

Godine 1914. je Hui general Ma Anliang, povezan sa suparničkom sektom Khufiyya, ubio Ma Qixija i umalo istrijebio cijelu zajednicu, ali je dio sljedbenika preživio.  Kada je 1920-ih Hui gospodar rata Ma Zhongying napadao Hui i tibetanske logore, izazvao je novi egzodus. Sljedbenici Xidaotanga su podržali Kuomintang nakon njegovog dolaska na vlast, a godine 1941. je Hui general Bai Chongxi upoznao Chiang Kai-sheka sa vođom Xidaotanga Ma Mingrenom u Chongqingu.

Xidaotang uglavnom žive u Lintanu i Okrugu Hezheng u Gansuu,  ali ih ima i u Qinghaiju, Xinjiangu i Sečuanu. Vjerski obredi uglavnom nalikuju Qadim (Gedimu), sa elementima Jahriyya Veliki se naglasak stavlja na koncepte kao što su *[[shari'a]]* (*jiaocheng* 教乘) i *[[tariqa]]* (*daocheng* 道乘), "a čiji je cilj depersonalizacija i mistička povezanost s Bogom."  Članovi pokreta inzistiraju na zajedničkom radu, a poseban naglasak je na obrazovanje. Obilježava se rođendan proroka Muhameda (Mawlid an-Nabi), obljetnica njegove smrti, kao i obljetnica smrti Ma Qixija. Njemu, međutim, nije sagrađen mauzolej.

## Izvori

## Vanjske veze
* West Khanqa  at ChinaCulture.org
* Gongshe xingzhe de Musilin zuzhi - Xidaotang  at ChinaCulture.org
* Xidaotang at Baike.Baidu.com
* Zhongguo Xidaotang Linxia Machang Qingzhensi shengjihui - Chinese (photos from the Machang mosque in Linxia) at BBS.ChinaSufi.cn
The Neutral Zone (Star Trek: The Next Generation)

***The Neutral Zone*** () je 25/26., odnosno posljednja epizoda prve sezone američke science fiction TV-serije *[[Star Trek: The Next Generation]]*, premijerno prikazana 16. maja 1988. godine. Radnja prikazuje kako *[[USS Enterprise (NCC-1701 D)|USS Enterprise]]* odlazi istraživati nestanak komunikacije sa federacijskim stanicama na granici sa Romulanskim Carstvom, pri čemu slučajno pronađe kapsulu sa kriogenički očuvanim Zemljanima sa kraja 20. vijeka.

*The Neutral Zone* je originalno bila zamišljena kao prvi dio dvodijelne epizode, čiji je nastavak trebala biti prva epizoda druge sezone. Štrajk američkog scenarističkog sindikata je, međutim, doveo do toga da se snimi samo jedna epizoda. Kritičari su pohvalili pojavljivanje Romulanaca koji su trebali postati glavni negativci, odnosno suparnik Federacije nakon što publika nije u toj ulozi prihvatila Ferengije prikazane u nekoliko prethodnih epizoda.

## Radnja

Pri iščekivanju Picardova povratka sa federacijske konferencije, posada Enterprisea otkriva nefunkcionalni satelit iz 20. stoljeća koji sadrži tri savršeno očuvana tijela koja su 300 godina bila kriogenički smrznuta.

Pri povratku na Enterprise, Picard obavještava posadu da su poslani na misiju na granično područje kod Neutralne Zone gdje su dvije federacijske postaje uništene. No, nije sigurno jesu li ili nisu taj incident počinili  kao uvod u rat.

Nakon što se Data vrati na Enterprise sa tri tijela, dr. Crusher ih oživi. Riječ je o kućanici, poslovnom čovjeku i zabavljaču iz 20. stoljeća koji se moraju boriti kako bi se prilagodili svom novom okruženju. Zaokupljen situacijom u Neutralnoj Zoni, Picard tolerira posjetitelje ali upozorava Rikera da pazi na njih dok vitalne odluke o njihovoj budućnosti ne budu donesene.

Dolaskom na rub Neutralne Zone, posada otkriva kako su postaje jednostavno nestale. U tom trenutku pojavi se romulanska ratna ptica. Romulanski potkapetan i prvi časnik pozovu Enterprise i zahtijevaju vizualni kontakt s Picardom. Posada Enterprisea upozorena je kako bi rat između Federacije i Romulanaca mogao vrlo lako iskrsnuti. Romulanci otkrivaju kako nisu odgovorni za nestanak federacijskih postaja, već i kako i oni sami istražuju nestanak nekoliko njihovih postaja. Uvjeren kako nijedna strana nije odgovorna za nestanak postaja, Picard ugovara pakt pri kojem je svaka strana obavezna informirati drugu u slučaju pronalaska odgovornih za nestanak.
Kako je prijetnja rata stišana, Enterprise odlazi na sastanak sa U.S.S. Charlestonom koji će prevesti preživjele iz 20. stoljeća na Zemlju.

## Izvori

## Literatura

* 

## Vanjske veze
*
Peter Mark Richman

**Peter Mark Richman** (16. april 1927 - 14.j anuar 2021) bio je američki glumac poznat po velikom broju gostujućih nastupa u TV-serijama.

## Izvori

## Vanjske veze
*
*
*
*
* Mark Richman 
* Peter Mark Richman Interview (Ft. Wayne News-Sentinel, 2014)
* 2018 Fox News interview
Stara željeznička stanica u Lukavcu

**Stara željeznička stanica u Lukavcu** predstavlja najstariji očuvani infrastrukturni objekat u općini Lukavcu iz austrougarskog perioda. Stanica je podignuta 1894. godina, na uskotračnoj pruzi Doboj-Simin Han, čija je gradnja trajala do 29. aprila 1886. godine. Na 28. sjednici Komisije za očuvanje nacionalnih spomenika, održanoj 1. januara 2015. godine u Sarajevu, donesena je Odluka kojom je stanica proglašena za nacionalni spomenik Bosne i Hercegovine.

## Lokacija
Stara željeznička stanica se nalazi u Prvoj ulici broj 3, južno u odnosu na centralni dio Lukavca, u produžetku Milerove ulice, na čijem se istočnom kraju nalazi Vila Solvay. Objekat stanice se nalazi 220&nbsp;m od Fabrike sode na zapadu. Sjeverno od objekta se nalazi park sa spomen-obilježjem palim borcima iz Drugog svjetskog rata i sportska dvorana.

## Historija
Izgradnja pruge, željezničke stanice i Fabrike sode će omogućiti snažan privredni razvoj područja i oformljenje novog radničkog naselja Lukavac. U blizini Željezničke stanice, na rijeci Spreči istovremeno je izgrađena parna pilana, koja se bavila proizvodnjom pragova za pruge, neophodnih za gradnju željezničke pruge. Zgrada Željezničke stanice u Lukavcu je služila svojoj izvornoj namjeni do kraja Drugog svjetskog rata. U tom historijskom periodu, pored redovne namjene, predstavljala je mjesno okupljalište gdje su se održavale različite manifestacije.

Početkom druge polovine 20. vijeka, nakon ukidanja uskotračne pruge Doboj – Simin Han, mijenja namjenu i postaje Dom zdravlja Lukavac. Nakon rata u BiH sprat i dio prizemlja dobijaju stambenu funkciju. Godine 1997. u objekat je smješteno sjedište Crvenog krsta općine Lukavac. Tokom marta 2015. godine u prizemlje objekta uselio se Auto-moto klub Lukavac, i u istom prostoru je klubska kafana. Objekat Stare željezničke stanice predstavlja zapušten objekat, gdje se ne vrše zadovoljavajuće mjere redovnog održavanja.

## Opis
Objekat je pravougaone osnove dimenzija 20,10 m x 10,04&nbsp;m, a spratnost objekta iznosi P + 1 + potkrovlje. Zgrada se sastoji od većeg zapadnog dijela dimenzija 13,70 x 10,04&nbsp;m pokrivenog dvovodnim krovom i prizemnog istočnog dijela dimenzija 6,40 x 10,04&nbsp;m, čiji je sjeverni kraj pokriven ravnim krovom, a južni jednovodnim krovom.

## Reference

## Vanjske veze
* Zgrada željezničke stanice u Lukavcu
Čamdžića kuća u Puračiću

**Čamdžića kuća u Lukavcu** predstavlja jednu od rijetkih sačuvanih brvnara sa čardakom u Bosni i Hercegovini  Proglašena je 2016. god. za nacionalni spomenik Bosne i Hercegovine.  Nalazi se u Ulici Avde Mujkića, u Čamdžića mahali na brežuljku zapadno od centra Puračića.

## Historija
Datira iz osmanskog perioda. Ne postoje tačni podaci o vremenu nastanka. Prema etnologu i historičaru Milenku Filipoviću, koji je ovu kuću uvrstio na popis rijetkih kuća tuzlanskog kraja (popis iz tridesetih godina XX vijeka), kuća je izvedena krajem 16. vijeka. Filipović je to zaključio, između ostalog, na osnovu evidentiranih „demira“ – šipki na prozorima, koji su na ovoj kući izvedeni od drveta. Postoji i pretpostavka da je kuća izvedena tek sredinom 19. vijeka, odnosno od strane bega izbjeglice iz Budimpešte, nakon revolucije iz 1848. godine.

Kuća je u privatnom vlasništvu porodice Čamdžić iz Puračića. Autentični izgled je većinom sačuvan do danas, osim drvenog pokrova, koga je vlasnik zamijenio limenim. U oštećenom je stanju.  Ne koristi se u stambene svrhe.

## Opis
Pripada starim bosanskim kućama, sa čardakom među rogovima. Tlocrtna osnova je dimenzija 7,90 x 5,33 m. Spratnost iznosi suteren + prizemlje + čardak + tavan. Sagrađena je na četiri kamena na koje se oslanja drvena konstrukcija. Prostor između četiri temeljna kamena ispunjen je manjim kamenjem koje je vezano ilovačom i krečom. Dimenzije suterena iznose 3,47 m x 5,33 m, a ulaz predstavljaju drvena vrata dimenzija 90 x 165&nbsp;cm. Djelimično ukopana magaza u suterenu i danas služi kao ostava. Zidovi suterena su drveni, a pod je sastavljen od nabijene zemlje i kamena. Na kući su očuvani drveni demiri, te sistem zatvaranja vrata – mandal.

Tokom osmanskog perioda osvjetljenje u kući vršilo se pomoću luča, kasnije pomoću svijeća od goveđeg loja. Tokom austrougarskog perioda osvjetljenje se počelo vršiti pomoću gasnih, petrolejskih i karabitnih lampi. S obzirom da je u Puračiću tokom tridesetih godina XX vijeka izgrađena električna centrala, Čamdžića kuća je snabdjevena i električnom energijom.

## Reference

## Vanjske veze
* Zavod za zaštitu i korištenje kulturno-historijskog i prirodnog naslijeđa TK - Čamdžića kuća
Seymour Cassel

**Seymour Joseph Cassel** (22. januar 1935 – 7. april 2019) je američki glumac poznat prije svega po brojnim karakternim i epizodnim ulogama, pri čemu se ističu one u filmovima njegovog prijatelja Johna Cassavetessa. Nakon Cassavettesove smrti Cassel je bio čest suradnik uglednog sineasta Wesa Andersona.

## Izvori

## Vanjske veze
* 
* 
* Interview with the Palisadian-Post
Spomen-kosturnica poginulim učesnicima NOR-a u Lukavcu

**Spomen-kosturnica poginulim učesnicima NOR-a u Lukavcu** otvorena je 13. septembra 1962. godine na Dan oslobođenja Lukavca u Drugom svjetskom ratu. Na 28. sjednici Komisije za očuvanje nacionalnih spomenika, održanoj 17. aprila 2019. godine u Sarajevu, donesena je Odluka kojom Historijski spomenik -Centralna Spomen-kosturnica poginulim učesnicima NOR-a, Proglašena je za nacionalni spomenik Bosne i Hercegovine. Evidentirana je od strane Zavoda za zaštitu i korištenje kulturno-historijskog i prirodnog naslijeđa Tuzlanskog kantona u Registru „Kulturno-historijsko i prirodno naslijeđe općine Lukavac“, pod rednim brojem 25. „Spomen kosturnica poginulim učesnicima NOR-a – centralno spomen-obilježje“, kao spomeničko naslijeđe I kategorije.

Centralna Spomen-kosturnica se nalazi svega nekoliko metara iza historijske građevine Stare željezničke stanice u Lukavcu, koja već ima status nacionalnog spomenika Bosne i Hercegovine. Okružena je parkom, a pristupa joj se stazama iz okolnih ulica, na plato sastavljen od 4 trapeza.

U Spomen-kosturnici je, prema upisanim imenima na mermernim pločama, sahranjeno 267 poginulih boraca iz lukavačkog kraja. Spomenik ima značajnu historijsku, graditeljsku, umjetničku, ambijentalnu i simboličku vrijednost. Na visokom obelisku, oblika romba sličnog ukrasima sa bosanskog ćilima, nalazi se postavljena bronzana skulptura djevojčice, kao simbol pobjede, rad Dragiše Trifkovića, vajara iz Tuzle. Za ovu statuu kod građana Lukavca vlada mišljenje da pripada Mariji Macan, djevojci iz Lukavca, historijskoj ličnosti koja je kao četrnaestogodišnjakinja poginula 3. oktobra 1943. godine prilikom ulaska njemačkih jedinica u Lukavac.

Na ovom dobru spomeničkog naslijeđa 2011. godine su vršeni radovi redovnog održavanja, pri čemu su postavljene nove mermerne ploče na postamentu glavnog spomenika.

## Reference

## Vanjske veze
* Spomen kosturnica
* Spomen kosturnica u Lukavcu
Pješačka staza

:*Ovaj članak govori o staza za pješaka koje nisu neposredno uz cestu. Za staze uz cestu vidi [[nogostup]].*

**Pješačka staza** je prometnica namijenjena za pješake ali ne i motorizirana vozila. Pojam se često rabi za staze u urbanim područjima koje pješacima nude kraće tiše rute, a također mogu pružati pristup za okolni krajolik ili parkove. Pješačka staza se u nekim dijelovima svijeta može koristiti za duže putove u udaljenijim mjestima.

## Povezano
* Pješački prijelaz
* Pješačka zona
* Nogostup
* Podzemni grad
Biciklistička staza

**Biciklistička staza** je put namenjen isključivo za kretanje bicikala. 

Biciklistička infrastruktura obuhvata mrežu puteva i ulica koju koriste motorna vozila, izuzev onih puteva koji su zabranjeni za bicikliste (e.g., mnogi auto-putevi), plus dodatne biciklističke staze koje nisu dostupne motornim vozilima, i, gde je to dozvoljeno, trotoari. Način na koji je javna mreža puteva dizajnirana, izgrađena i održavana može da ima znatan uticaj na upotrebljivost i bezbednost biciklista. Biciklistička mreža potencijalno može da obezbedi korisnicima direktne, praktične puteve kojima se smanjuju nepotrebi zastoji i prepreke u stizanju do odredišta. 

## Pravila saobraćanja na biciklističkim stazama (po važećem ZoBS)

### Ograničenja
* Vozač bicikla ne sme da se kreće biciklističkom stazom brzinom većom od 35 km/h.
* Na biciklističkim stazama za saobraćaj u oba smera vozila, vozač bicikla mora da se kreće desnom stranom u smeru kretanja vozila.

### Prvenstvo prolaza
* Vozač koji pri skretanju vozila preseca biciklističku stazu dužan je da propusti vozila koja se kreću stazom.
* Pešak je dužan da preko kolovoza i biciklističke staze prelazi pažljivo i najkraćim putem, nakon što se uveri da to može da učini na bezbedan način.
* Za regulisanje kretanja bicikala i mopeda na biciklističkim trakama ili stazama, mogu se upotrebljavati semafori sa trobojnim svetlima. 

### Zabrane
* Biciklističkom stazom mogu saobraćati isključivo biciklisti. Ostalim vozilima, kao i pešacima, je zabranjeno saobraćanje. 
* Vozač motornog vozila ne sme da zaustavi ili parkira vozilo na biciklističkoj traci, prelazu biciklističke staze preko kolovoza kao i na odstojanju manjem od pet metara od tog prelaza.

## Fotogalerija

Datoteka:Gonzaga_ciclovia.jpg|Biciklizam u Brazilu
Datoteka:Ciclovia Povoa Varzim.jpg|Biciklistička staza u Portugalu
Datoteka:Ciclovía Pocuro.JPG|Biciklistička staza u Čileu
Datoteka:Andrew_Stunell_and_John_Hemming.jpeg|Biciklizam u Londonu
Datoteka:Parque_El_Ejido_Quito_Ecuador.JPG|Biciklizam u Ekvadoru
Datoteka:B050702-35e.jpg|Trans kanadska staza u Vankuveru, Britanska Kolumbija
Datoteka:CicLAvia 2010 Fourth Street Bridge 3.jpg|Los Anđeles 2010.
Datoteka:California_Cycleway_1900.jpg|Biciklizam u Los Anđelesu
Datoteka:Bikelane 9Av 30 jeh.JPG|Biciklizam u Njujorku
Datoteka:13990113000466637213587562062891 روز طبیعت در سایه کرونا.jpg|Park Nahdž al-balaga u Teheranu


## Reference
Radnički savet

**Radnički savet** je organ preduzeća koji predstavlja zaposlene i njihove interese. Komplementaran je sindikatu, ali nije nužno povezan sa njim.

Radnički saveti, sa manjim ili većim ovlašćenjima, danas postoje u mnogim zemljama Evrope. Radnički saveti u Jugoslaviji su imali značajna ovlašćenja i bili temeljem društvenog uređenja.

## Povezano
* Radnički saveti u Jugoslaviji
Samoupravljanje

**Samoupravljanje** ili **samouprava** koncept je koji nalaže upravljanje društva samim sobom, bez spoljašnje prinude. Ideju samouprave su prihvatile mnoge leve političke tradicije i društveni pokreti. Predlozi za uvođenje samoupravljanja su se pojavljivali mnogo puta tokom istorije socijalističkog pokreta, a zagovarali su ih na razne načine socijalisti, komunisti i anarhisti.

U komunizmu se ideja samouprave zastupljena u komunizmu saveta, koji se javljao u raznim društvenim pobunama 19. i 20. veka (pariska komuna, kronštatska pobuna, itd.).

Anarhizam prihvata ideju samouprave kao bazičnu pretpostavku pokreta.

U Kraljevini Srbiji je još u 19. veku izlazio časopis pod nazivom "Samouprava", koji je izdavao Svetozar Marković.

U SFRJ je bila primenjena varijanta ovog koncepta pod nazivom radničko samoupravljanje ili socijalističko samoupravljanje, a trebalo je da predstavlja suprotnost etatističkom socijalizmu kakav se javio u SSSR.

U parlamentarnim demokratijama zapadnog tipa, je u opštoj upotrebi druga varijanta ovog koncepta koja se naziva lokalna samouprava, a podrazumeva da na nacionalnom nivou mora postojati vlada koja će upravljati društvom "odozgo", ali ipak vlast ne sme biti totalitarna, tako da drušvo putem lokalne samouprave ipak poseduje izvesnu autonomiju od centralne vlasti. U Srbiji je ovaj pojam, takođe, sve više popularan u poslednje vreme.

U Italiji je pojam samouprave () najviše korišten od strane antagonističkog, kontrakulturnog pokreta, omladinskih skvotiranih socijalnih centara.

## Izvori

## Literatura
* 

## Povezano
* Radničko samoupravljanje
* Samoupravni socijalizam
Jahriyya

**Jahriyya** (također izgovaran kao **Jahrīya** ili **Jahriyah**) je *[[menhuan]]* (sufijski red) u Kini, ponekad poznat i pod nazivom **Novo učenje** (*Xinjiao*). Osnovao ga je 1760-ih Ma Mingxin, te je tokom 18. i 19. vijeka djelovao u tadašnjoj kineskoj provinciji Gansu (kao i dijelovima današnjeg Qinghaia i Ningxije), kada su njegovi sljedbenici sudjelovali u nizu sukoba sa drugim muslimanskim grupama i nekoliko ustanaka protiv kineke carske dinastije Qing.

Naziv dolazi od arapske riječi *jahr* (جهر), a što opisuje vokalno izvođenje *[[dhikr]]a* (navođenje imena Boga). To je u suprotonosti sa tipično Naqshbandi praksom tihog izvođenja, a što izvode Khufiyya ili Staro učenje.

## Reference

## Literatura
*
*
*
Menhuan

**Menhuan** () je izraz koji sinofoni (kineski) muslimani koriste kako bi se opisao kineski tarikat (sufijski red). Vođe menhuana čine lanac duhovnog nasljeđivanja, koji se na arapskom zove *[[silsilah]]*, a koji se vodi od njihovih osnivača (npr. Ma Laichi ili Ma Mingxin), odnosno od njihovih učitelja u Arabiji.

## Izvori
Samoobrana

**Samoobrana** označava pravo na nekažnjen postupak pri korištenju mogućnosti obrane samoga sebe od djelovanja napadača. Definira se i kao izbjegavanje i spriječavanje napada na mentalni ili fizički integritet osobe.

Napad može biti fizičke ili psihičke prirode. Pri samoobrani je iznimno dozvoljeno koristiti silu, ali samo u onoj mjeri u kojoj je potrebna za obranu.

Pravo na samoobranu također je utemeljeno i u međunarodnim pravu.

## Povezano
*Borilačke vještine
Tibet (1912–1951)

**Tibet**, rjeđe **Kraljevstvo Tibet**, je bila nepriznata *[[de facto]]* nezavisna država koja je od 1912. do 1951. postojala u zapadnom dijelu Tibetanske visoravni, dok je *[[de iure]]* bila dio Kine. Tibet je prije toga bio protektorat carske Kine pod vlašću dinastije Qing, koja je godine 1911. svrgnuta u Xinhai revoluciji i zamijenjena novoproglašenom Republikom Kinom. Iako je novi režim proglasio Tibet dijelom Kine, u stvarnosti nije bio u mogućnosti tamo nametnuti vlast, te je Tibet pod vodstvom 13. Dalaj Lame proglasio nezavisnost. Ona je očuvana najviše zahvaljujući zabačenosti i nepristupačnosti teritorija, odnosno time što je centralna kineska vlast bila oslabljena djelovanjem gospodara rata, građanskim ratom te japanskom invazijom. Kada su u Kini godine 1949. na vlast došli Mao Zedongovi komunisti i proglasili Narodnu Republiku Kinu, novi je režim 1950. pokrenuo kampanju sa ciljem da upostavi suverenitet na Tibetom te je nakon kratokrajnog pokušaja oružanog otpora 14. Dalai Lama godine 1951. potpisao Sporazum od sedamnaest točaka kojim je Tibet postao autonomna regija u okviru komunističke kineske države.

## Izvori
Where Silence Has Lease

***Where Silence Has Lease*** () je epizoda američke science fiction TV-serije *[[Star Trek: The Next Generation]]* premijerno prikazana 28. novembra 1988. godine. Radnja prikazuju kako *[[USS Enterprise (NCC-1701 D)|USS Enterprise]]* prilikom kartografske misije završi u praznini gdje njegova posada postane predmetom eksperimenta od strane moćnog i radoznalog vanzemaljskog entiteta.

## Radnja

Na putu prema Morgana sektoru, Enterprise je progutan u misterioznu "rupu" koja ne posjeduje nikakve dimenzije, energiju ili tvari. Kapetan Picard je zbunjen ovom misterioznom pojavom koja se ne može izmjeriti ili definirati ljudskim pojmovima, te se posada našla u zamci, koja po njihovim standardima, uopće ne postoji.
U nemogućnosti da pobjegnu iz snažne rupe, Riker i Worf odluče istražiti napušteni brod koji je također zarobljen u rupi. Na brodu, časnici dožive nekoliko neobjašnjivih incidenata, ali se sigurno vrate na Enterprise.

Posada se potom suoči sa ogromnim ljudskim okom koje gleda u njih kroz glavni ekran. Biće, koje sebe naziva Nagilum, objašnjava da koristi Enterprise kao eksperiment u kojem proučava ljudski život - točnije, mnoge načine kako čovjek može umrijeti. Želeći vidjeti smrt u svim oblicima, Nagilum planira iskoristiti jednu trećinu do jednu polovinu posade kao zamorce za svoj eksperiment.
Ne želeći stajati i gledati svoju posadu kako biva masakrirana, Picard donese jednu od najtežih odluka u svojoj karijeri. Uz Rikerovu pomoć, Picard pokrene slijed za samouništenje broda - za dvadeset minuta Enterprise i njegova posada će biti uništeni.

Kako vrijeme polako prolazi, Troi, Data i Geordi mole Picarda da ne uništi brod, ističući uzaludnost ubijanja svih na brodu iz prkosa prema Nagilumu. Dok Picard razmišlja da li Nagilum blefira, Enterprise iznenada biva oslobođen iz crne "rupe" te kapetan uspije poništiti slijed za samouništenje samo dvije sekunde prije eksplozije.
Nagilum kaže Picardu da je dovoljno promatrao posadu kako se sprema umrijeti te da je dovoljno shvatio ljudsku narav. Na kraju, Picard ističe da posjeduju još jednu karakteristiku: Radoznalost.

## Reference

## Vanjske veze
* 

* "Where Silence Has Lease"  rewatch by Keith R.A. DeCandido
* "Where Silence Has Lease" rewatch by Den of Geek
Maketa

**Maketa** je model nekog objekta, obično smanjene veličine u odnosu na pravi objekt. Pojam maketa se uglavnom koristi za modele aviona, brodova i zgrada.

U vojnoj terminologiji, maketa označava lažni objekt koji se primjenjuje pri maskiranju trupa i stvarnih objekata. Služi za imitaciju oružja, vojnika, fortifikacijskih objekata, vozila, zrakoplova i drugo.

## Literatura
* Vojna enciklopedija, Beograd, 1973., knjiga peta, strana 231.

## Vanjske veze
* *[http://tehnika.lzmk.hr/modelarstvo/ modelarstvo]*. Hrvatska tehnička enciklopedija - portal hrvatske tehničke baštine
**[http://tehnika.lzmk.hr/automodelarstvo/ automodelarstvo]*. Hrvatska tehnička enciklopedija - portal hrvatske tehničke baštine
**[http://tehnika.lzmk.hr/zrakoplovno-modelarstvo/ zrakoplovno modelarstvo]*. Hrvatska tehnička enciklopedija - portal hrvatske tehničke baštine
**[http://tehnika.lzmk.hr/brodomaketarstvo/ brodomaketarstvo]*. Hrvatska tehnička enciklopedija - portal hrvatske tehničke baštine
Nekropola sa stećcima Trnovo

**Nekropola stećaka Trnovo 1** nalazi se u općini Šekovići, Bosna i Hercegovina. Nekropola je i nacionalni spomenik Bosne i Hercegovine. 
 Na području opštine Šekovići registrovan je 31 lokalitet, sa ukupno 929 stećaka.

Područje Šekovića još od najstarijih vremena bilo je naseljeno i kulturno i komunikacijski vrlo aktivno. U srednjem vijeku područje bilo je u sastavu Usore u koju se od vremena bana Tvrtka ubraja i bosansko srednje Podrinje. 

Selo Trnovo je od Šekovića udaljeno 7,16 km u pravcu jugozapada.Lokalitet nazvan Trnovo 1. smješten je na nadmorskoj visini od 718 m, i koordinatama N 4900098. 630 i E 6564898.16. Na udaljenosti do 20 m od stećaka nalazi se novosagrađen pravoslavni jednobrodni hram posvećen caru Konstantinu i carici Jeleni.

Na lokalitetu Trnovo 1, evidentirano je 28 stećaka i to; 5 sanduka – dva sanduka su sa postoljem i 23 sljemenjaka – dvanaest sljemenjaka je sa
postoljem. Stećci su fino klesani sa relativno velikim dimenzijama, dijelom su utonuli, i oštećeni, a na pojedinim stećcima se nalaze grafiti novijeg datuma. Orijentirani su u pravcu zapad – istok. Od ukupnog broja evidentiranih stećaka, ukrašena su četiri. Na njima su zastupljeni motivi – mač, plastična rebra, rozeta sa drškom i traka. Na osnovi zastupljenih formi stećaka i njihovih ukrasa, nadgrobnici se mogu datirati u kasni srednji vijek (XIV stoljeće).

## Literatura
* Šefik Bešlagić, Sarajevo: “Veselin Masleša“, 1982. STEĆCI – KULTURA I UMJETNOST
 
## Reference
Umjetnička zbirka Draginje i Voje Terzić

**Umjetnička zbirka Draginje i Voje Terzić**, nalazi se u Banjoj Luci. Proglašena je za nacionalni spomenik Bosne i Hercegovine. Nacionalni spomenik čini 1030 umjetničkih predmeta.

## Historija
Bračni par Terzić, rođeni su u Sarajevu, većinu svog života posvetili su kolekcionarstvu, prikupljanju umjetnina, a da su pri tom imali skromne novčane prihode (po zanimanju su bili domaćica i vozač). Njihova strast javila se ubrzo nakon Drugog svjetskog rata, kada upoznali su slikara i likovnog kritičara Kostu Strajnića. Pomagali su ih umjetnici, ustupajući im svoja djela za simbolične sume novca ili su im ih darovali.
  
Grad Banja Luka 1977. godine zaključio je ugovor o doživotnom izdržavanju Terzića. Terzići su gradu darovali 238 umjetnina, a za uzvrat su dobili veći stan za stanovanje, sa odvojenim, galerijskim prostorom za smještaj i izlaganje zbirke, kao i mjesečnu novčanu potporu. Terzići nisu imali potomstva.

Nepoznati provalnici ušli su u stan Terzića 2003. god. i odnijeli 44 umjetnička predmeta.
## Opis
Po svom profilu Umjetnička zbirka Draginje i Voje Terzić je likovno-umjetnička zbirka sa 1030 sakupljenih umjetnina nastalih uglavnom na prostoru bivše SFR Jugoslavije, od druge polovine  X I X  vijeka do današnjih dana. Umjetnine su radovi od oko 150 različitih umjetnika i predstavljaju značajnu i široku kolekciju jugoslovenske umjetnosti. U zbirci se mogu izdvojiti tri cjeline.

**Dubrovačka cjelina**  se najbrže popunjavala pod utjecajem Strajnićevih sugestija i predloženih kontakata.

**Bosansko-hercegovačka cjelina** obuhvata radove četrdesetak umjetnika, među kojima su: Gabrijel Jurkić, Viktor Jagša, Pero Popović, Roman Petrović, Ismet Mujezinović, Ljubo Lah, Franjo Likar, Mersad Berber, Borisav Aleksić, Petar Waldegga, Vojislav Hadžidamjanović, Jovan Bijelić Stevan Kijac.

**Jugoslovenska cjelina** je najbrojnija i po zastupljenim umjetninama, vrlo vrijedna, te zajedno sa prethodne dvije cjeline zaokružuje razdoblje moderne proteklog vijeka na prostoru SFR Jugoslavije.

Ostavinskom raspravom, jedan dio djela pripao je gradu Banjaluka u trajno vlasništvo, a ostala su povjerena Muzeju savremene umjetnosti Republike Srpske na čuvanje. Za obnavljanje prostorija i oživljavanje duha poznate banjalučke porodice postoji projekat.
## Literatura
## Reference

## Vanjske veze
* Slavne kuće u Banjoj Luci propadaju
Hrvatska izvještajna novinska agencija

**Hrvatska izvještajna novinska agencija** (**Hina**) hrvatska je novinska agencija sa sjedištem u Zagrebu.

## Historija
Utemeljena je Zakonom o Hini koji je usvojen u Hrvatskom saboru 26. srpnja 1990. Prvu vijest Hina je emitirala 17. kolovoza 1990.

Novim Zakonom o Hini iz listopada 2001. ona je preustrojena u javnu ustanovu Republike Hrvatske.

Hina može u skladu sa Zakonom i Statutom osnivati u zem­lji i inozemstvu podružnice – dopisništva.

## Djelatnost
Djelatnost je Hine prikup­lja­nje i razaši­lja­nje što potpunijih či­njeničnih i objektivnih novinsko-agencijskih informacija o zbi­va­njima u Republici Hrvatskoj i svijetu za potrebe medija i drugih sudionika društvenog, političkog, kulturnog i gospodarskog života. Tu djelatnost Hina obav­lja kao javnu službu samo u slučajevima elementarnih nepogoda, epidemija, izvanrednog ili ratnog sta­nja.

Svoje opće servisne vijesti i informacije Hina je dužna staviti na raspolaga­nje svim pretplatnicima u Republici Hrvatskoj pod jednakim uvjetima.

## Reference

## Vanjske veze
* Hinina internetska stranica
Tasnim

**Tasnim** (, ; akr. **TNA**) je iranska privatna novinska agencija čiji internetski portal objavljuje domaće i međunarodne vijesti na perzijskom, engleskom, arapskom, turskom i urdskom jeziku. Utemeljena je 11. novembra 2012. (22. abana 1391. AP) i sjedište joj se nalazi u Teheranu, a direktor joj je Madžid Golizade. Teme koje portal pokriva su politika, ekonomija, međunarodni odnosi, društvo, kultura, sport, turizam, nauka i tehnologija.

## Vanjske veze
* Službene stranice Tasnima 
* Tasnim News Agency 
;Ostali projekti
Elementary, Dear Data

***Elementary, Dear Data*** () je epizoda američke science fiction TV-serije *[[Star Trek: The Next Generation]]* premijerno prikazana 5. decembra 1988. godine. Radnja epizode pokazuje kako Data i Geordi La Forge odlaze u holodek igrati se Sherlocka Holmesa, ali kako nastojanje da pronađu dostojnog protivnika dovede *[[USS Enterprise (NCC-1701 D)|USS Enterprise]]* u opasnost.

Zaplet epizode je dobio nastavak u obliku izuzetno hvaljene epizode *[[Ship in a Bottle (Star Trek: The Next Generation)|Ship in a Bottle]]*, emitiranoj tokom pretposljednje sezone.

## Radnja

Kada Enterprise dođe tri dana ranije na mjesto sastanka sa brodom USS Victory, posada napokon dobije malo zasluženog slobodnog vremena.

Znajući da je Data ljubitelj romana Sherlocka Holmesa, Geordi ga pozove u holodek, u stari viktorijanski London kako bi riješili jednu slavnu detektivsku zagonetku. Geordi igra Doktora Watsona, dok Data Holmesa, ali posjet traje vrlo kratko, jer je Data zapamtio sve knjige o Sherlocku Holmesu te može riješiti zločin bez problema.
Nakon toga, Geordi pokušava objasniti Dati razliku između dedukcije i memoriranja. Doktorica Pulaski slučajno čuje njihov razgovor i izazove Datu da riješi pravi zločin, u stilu Sherlocka Holmesa. Geordi naredi kompjuteru da napravi originalnu misteriju i protivnika koji može poraziti Datu.

Doktorica im se pridružuje, te svi troje krenu prema holo-Londonu. Ali njihova igra prestane biti igra kada Katherine otme Holmesov smrtni neprijatelj, profesor James Moriarty. Iako je pronađu, ne mogu je izvući iz holodeka jer je Moriarty preuzeo kontrolu nad holodekom.
Napuštajući holodek, Geordi i Data obavijeste posadu o situaciji. Saznaju da kompjuter nije stvorio protivnika dostojnog inteligenciji Sherlocka Holmesa nego inteligenciji Date, što znači da je Moriarty postao vrlo inteligentan. Picard inzistira na povratku u London sa Datom kako bi spasio Kate.

Data odvede Picarda Moriartyu, koji još uvijek drži Kate zatočenom. Iako Data priznaje poraz svom protivniku samo da bi prekinuo cijelu igru, Moriarty želi više. On želi napustiti holodek i postati stvaran. Na sreću, Picard uspije uvjeriti Moriartya da još uvijek ne znaju kako umjetnu stvorenu holodek materiju pretvoriti u stvarni, trajniji oblik, nakon čega Moriarty oslobodi Kate.

## Reference

## Vanjske veze
*
Daniel Davis

**Daniel Davis** (26. novembar 1945 -) je američki glumac, najpoznatiji po ulozi batlera Nilesa u televizijskom sitkomu *[[The Nanny]]*. Trekkiejema je poznat po ulozi holografskog profesora Moriartyja u dvije epizode TV-serije *[[Star Trek: The Next Generation]]*.

## Izvori

## Vanjske veze
* 
*
Billy Campbell

**William Oliver Campbell** (7. jul 1959 -) je američki glumac, poznat prije svega po televizijskim ulogama. Jedna od rijetkih glavnih filmskih uloga je bio Cliff Secord, protagonist filma *[[The Rocketeer (film)|The Rocketeer]]*. 

## Izvori

## Vanjske veze
*
Kulak

**Kulak** (ruski: кулак, hrv. "šaka", **kurkul** u Ukrajini) je relativno bogat seljak, za vrijeme kasnoga Ruskoga Carstva, i ranoga Sovjetskoga Saveza.

Riječ "kulak" izvorno se odnosila na nezavisne poljoprivrednike u Ruskom Carstvu, koji su postali bogati nakon Stoljpinove reforme, koja je započela 1906. Etiketa "kulak" dobila je prošireno značenje 1918. godine i uključivala je bilo kojeg seljaka, koji se opirao prepustiti svoje žito vlastima iz Moskve. Tijekom 1929.-1933., za vrijeme Staljinove kolektivizacije seljaštva, **kulak** je bio "seljak s nekoliko krava ili pet ili šest hektara više nego njihovi susjedi".

Prema političkoj teoriji marksizma-lenjinizma od početka 20. stoljeća, kulacima su klasni neprijatelji siromašnim seljacima. Vladimir Iljič Lenjin opisao ih je kao: "vampire, pljačkaše naroda i profitere, koji su se udebljali na gladi drugih." Marksizam-lenjinizam je namjeravao podići revoluciju za oslobođenje siromašnih seljaka i težaka uz pomoć proletarijata (urbanih i industrijskih radnika). Pored toga, planska ekonomija sovjetskog boljševizma zamislila je kolektivizaciju farmi i poljoprivrednoga zemljišta, kako bi se omogućila industrijalizacija ili prevođenje na masovnu poljoprivrednu proizvodnju. U praksi, vladini dužnosnici nasilno su oduzimali farme kulacima, ubijali one koji su pružali otpor ili ih deportirali u radne logore.

## Reference
Santa Comba Dão

**Santa Comba Dão** je grad i općina od 11.500 stanovnika u centru Portugala u Regiji Centro.

## Geografija

Santa Comba Dão leži udaljena oko 270 km sjeveroistočno od Lisabona. Ona je zapravo grupa od šest vrlo raštkanih sela - freguesia (nekadašnjih parohija) razdvojenih rijekom Dão, to su; Ovoa e Vimieiro, Pinheiro de Ázere, Santa Comba Dão e Couto do Mosteiro, São Joaninho, São João de Areias i Treixedo e Nagozela.

Tri parohije leže na sjevernoj a tri na južnoj obali. 
Najčuvenije od njih je **Vimieiro** (danas Óvoa i Vimieiro) rodno mjesto dugogodišnjeg premijera Portugala Antónia Salazara. Tu se nalazi kuća u kojoj se rodio, ona je obnovljena 2006.

## Historija

Pretpostavlja se da su najstarija naselja nikla prije rekonkviste, a najstariji dokumenti koji se odnose na taj kraj su iz 974. i 975. To su donacije zemlje samostanu Lorvão. Nakon rekonkviste kraj je bio poprilično pust, pa je samostan nudio novim stanovnicima povlastice da ih privuče da se nasele.

Tokom 19. vijeka počeo je proces udruživanja parohija. 
Santa Comba Dão je status grada dobila tek 1999.

Po lokalnoj legendi mjesto je ime dobilo po benediktinskoj opatici - Columbi, koju su Mauri ubili 982. vremenom je proglašena 
sveticom. sa kojim je povezan Offenbachom.

## Pobratimski gradovi

 Namaacha, Mozambik

## Reference

## Vanjske veze

* ''Municipal de Santa Comba Dão''
Óscar Carmona

**Óscar Carmona** punim imenom *António Oscar de Fragoso Carmona* (24. novembar 1869., Lisabon - 18. april 1951., Lisabon) bio je portugalski oficir, vođa državnog udara, a nakon tog predsjednik države od 1926. do 1951.

Poznat je kao ključni čovjek koji je instalirao Antónia Salazara za premijera, a Salazar ga za svoje vlasti 1932.-68.) isticao kao čovjeka kontinuiteta i velikog državnika.

## Biografija

Carmona je nakon školovanja na kraljevskom vojnom koledžu, kog je završio 1888. - 1922. unapređen u čin generala. 
Nakon uspješno izvedenog državnog udara u maju 1926., jedno kraće vrijeme te iste godine radio je kao ministar vanjskih poslova u novoj vladi, a u julu je postao premijer. U svoju novu vladu je uključio Antónia Salazara kao ministra financija, koji ga je svojim radom ubrzo zasjenio.

Nakon krvave pobune u februaru 1927. - Carmona je raspisao plebiscit na kom je izabran za predsjednika. On je za premijera 1932. postavio Salazara koji je već slijedeće godine kreirao novi ustav za *Novu državu* - autokratsku formu vlasti, koja je Carmoni omogućila da tri 
puta zaredom (1935, 1942 i 1949) bude izabran za predsjednika.

## Reference

## Vanjske veze

* ''António Oscar de Fragoso Carmona, Portuguese statesman'' (na portalu Encyclopaedia Britannica)
Klub mladih novinara

**Klub mladih novinara** (, ; akr. **YJC**) je iranska novinska agencija čiji internetski portal objavljuje domaće i međunarodne vijesti na perzijskom, engleskom i arapskom jeziku. Utemeljena je 1999. (1378. AP) kao IRIB-ov ogranak za poticanje i uvježbavanje mladih ljudi koji namjeravaju postati profesionalni novinari. Sjedište Kluba mladih novinara nalazi se u aveniji Vali-je Asr u Teheranu. Teme koje YJC-ov portal pokriva su politika, međunarodni odnosi, sport, društvo, religija, ekonomija, umjetnost i nauka.

## Vanjske veze
* Službene stranice Kluba mladih novinara 
* Young Journalists Club 
;Ostali projekti
Loud as a Whisper

***Loud as a Whisper*** () je epizoda američke science fiction TV-serije *[[Star Trek: The Next Generation]]* premijerno prikazana 9. januara 1989. godine. Radnja prikazuje kako  ''USS Enterprise'' gluhog ali telepatijom nadarenog pregovarača Rivu prevozi na planetu gdje bi pokušao zaustaviti viševjekovni oružani sukob.

Ideju za scenarij je dala supruga Howiea Seagoa koja je bila veliki fan *[[Star Trek]]a* i smatrala da bi se mogla napraviti epizoda u kojoj je glavni lik pregovarač koji je, poput njenog supruga, gluh. Seago je kontaktirao producente koji su pristali na ideju i angažirali ga da tumači Rivin lik.

## Radnja

Enterpriseu je neočekivano naređeno da krene prema sustavu Ramatis da preveze slavnog posrednika imena Riva na mjesto žestokih sukoba na planetu Solais V.
Na iznenađenje ekipe poslane na planet, pod vodstvom kapetana Picarda, ubrzo postaje jasno da je Riva gluh. Iako može razumjeti što posada govori čitajući njihove usne, njegov jedini način komunikacije je preko Zbora, grupe od troje ljudi koja ne samo što posjeduje značajan dio Rivine osobnosti, već može telepatski čitati posrednikove misli i prevoditi ih u riječi.

Na putu prema Solaisu V, Troi i Riva razviju snažnu obostranu privlačnost. Dok su zajedno, Riva objavljuje svoje ljubavne osjećaje prema Troi koristeći misli i grubi znakovni jezik.

Došavši na ratom razrušeni planet, Riva, njegov Zbor i ekipa sa Enterprisea se pripremaju za sastanak sa vođama stoljećima zaraćenih strana. Ali kada se svi nađu, jedan vojnik počne pucati svojim oružjem, ubijajući Rivin Zbor. Riva i ostali se brzo teleportiraju natrag na brod kako bi izbjegli nove žrtve.
Suočen sa gubitkom svog Zbora, Riva postaje povučen i izgubi svoje samopouzdanje. Iako Data nauči nekoliko oblika znakovnog jezika te može komunicirati sa Rivom, Riva odbija vratiti se na planet gdje su njegovi prijatelji nepotrebno ubijeni. Na sreću, Troi uspije nagovoriti Rivu da svoj nedostatak može pretvoriti u prednost

Ponovno na planetu, Riva odbija Datu kao svog prevoditelja, te objavljuje svoje planove da će ostati na planetu i naučiti zaraćene vođe znakovni jezik tako da mogu komunicirati s njime, ali i međusobno.

## Reference

## Vanjske veze
* 

* "Loud as a Whisper" at Ex Astris Scientia
* "Loud as a Whisper"  rewatch by Keith R.A. DeCandido
* "Loud as a Whisper" rewatch by Den of Geek
The Outrageous Okona

***The Outrageous Okona*** () je epizoda američke science fiction TV-serije *[[Star Trek: The Next Generation]]* premijerno prikazana 12. decembra 1988. godine. Radnja prikazuje kako *[[USS Enterprise (NCC-1701-D)|USS Enterprise]]* spašava šarmantnog, ali neodgovornog svemirskog trgovca koji postaje predmet međuplanetarnog spora, dok Data istovremeno pokušava naučiti humor uz pomoć holografskog komičara.

Billy Campbell, koji tumači naslovni lik epizode, je na špici naveden kao "William O. Campbell" kako bi ga se moglo razlikovati od Williama Campbella, glumca koji je bio tumačio naslovni lik u *[[The Squire of Gothos]]*, epizodi originalne serije. Producenti su za lik holografskog komičara namjeravali angažirati Jerryja Lewisa, ali je on zbog profesionalnih obaveza bio nedostupan, te je angažiran Joe Piscopo, komičar i imitator koji je svoj nastup temeljio na Lewisu.

## Radnja

Istražujući Omega Sagitta sustav, Enterprise  pomaže pokvarenom teretnom brodu i ugosti jedinog putnika, kapetana Okonu. Na Enterpriseu, naočit i šaljiv Okona šarmira posadu - posebno žene - sa svojom dosjetljivošću i vragolastim ponašanjem. Međutim, Data ne shvaća Okonine šale i traži pomoć od Guinan pri shvaćanju tako složenog problema kao što je humor.

U međuvremenu, dvije male interplanetarne letjelice naciljaju svoje lasere na Enterprise, zahtijevajući Okoninu predaju. Prvo, Debin optužuje Okonu da je zbog njega njegova kćer, Yanar, trudna; dok Kushell, sa svojim sinom Benzonom uz njega, optužuje Okonu da je ukrao slavni državni dragulj, Dragulj od Thezija.
Znajući da bi moglo doći do izbijanja rata između dvije države ukoliko preda Okonu jednom od tražitelja, Picard pristaje pomoći Okoni da brzo pobjegne. Međutim, razgovor sa Wesleyjem Crusherom uvjeri Okonu da promjeni svoje mišljenje i preda se.

Kada su se sve strane teleportirale na Enterprise da porazgovaraju o cijeloj stvari, Okona zaprosi Yanar, na što Benzan napravi ispad te prizna da je on otac Yanarinog djeteta i da je uzeo dragulj kako bi ga poklonio svojoj djevojci kao vjenčani dar. Okona također priznaje da je služio kao glasnik između mladića i djevojke, čije se obitelji svađaju godinama. Nakon svih otkrivenih tajni, Yanar se pristaje udati za voljenog Benzana.
Nakon riješenog problema, Data se vraća u holodek da isproba par viceva ispred publike. Nakon razočaravajućeg pokušaja, Data dolazi do tužnog zaključka da on jednostavno ne može biti smiješan. Ali kako posada pozdravlja Okonu, Data je uhvaćen nespreman Okoninim pitanjem te odgovori na poprilično smiješan način, a da toga ni sam nije svjestan, na što se svi na mostu nasmiju.

## Reference

## Vanjske veze
*
Joe Piscopo

**Joseph Charles John Piscopo** (17. jun 1951 -) je američki glumac, komičar i radio-voditelj, najpoznatiji po tome što je početkom 1980-ih bio član redovne postave popularne humorističke TV-emisije *[[Saturday Night Live]]*.

## Izvori

## Vanjske veze
*
Howie Seago

**Howie Seago** (15. decembar 1953 - ) je američki glumac i teatarski režiser specijaliziran za tumačenje likova koji su, poput njega samog, gluhi.

## Bibliogerafija
*Seago, Howie. *In an Alien World of Sound*, ARBOS-Edition, Vienna-Salzburg-Klagenfurt, 1996/1997.

## Reference

## Vanjske veze
*
* ''Deaf Life'' Magazine Cover , April 1989
Vodenica u Budošima

**Vodenica u Budošima** nalazi se na području opštine Trebinje, Bosna i Hercegovina. Ovaj mlin je primjer narodne arhitekture i proglašen je za Nacionalni spomenik Bosne i Hercegovine.

Mlin u Budošima je sagradio Jovo Tadić 1903. godine. Porodica Tadić i danas je u posjedu kupoprodajnih tapija za zemlju, koje su uglavnom na turskom jeziku. U ovom mlinu mljelo se žito iz svih okolnih sela: Jasena, Moska, Cibrijana, iz Dubočana, Donjeg i Gornjeg Vrbna, Necvijeća, a nekada i iz udaljenijih krajeva. Mlin je radio sve do kraja posljednjeg rata u Bosni i Hercegovini. Nakon toga se srušio krov, ali je kamen koji je pod pritiskom vode mljeo žito još uvijek u dobrom stanju. Dotjeran je iz gatačkog sela Izgori na dva para volova.

Mlin je bio pokriven kamenom koji je ručno klesan. Uslijed velikog sniježnog nevremena stari krov je popustio  i urušio se. Nikakva restauracija nije preduzeta. U blizini mlina izgrađena je polukružna ustava (brana), potporni zid za vještačku akumulaciju koji ni danas ne pušta vodu. Brana je izgrađena kako bi osigurala rad mlina u periodu niskog vodostaja. Kako se voda više ne ispušta, jer vodenica nije u upoterebi, ostavlja utisak baruštine.

Za mljevenje žita uzimao se takozvani „ujam“, na stotinu kilograma žita – pet kilograma ujma, a za sat vremena se mljelo tih stotinu kilograma.
## Reference

## Vanjske veze
W. Morgan Sheppard

**William Morgan Sheppard** (24. august 1932&nbsp;– 6. januar 2019) bio je engleski glumac poznat po velikom broju epizodnih i karakternih uloga na filmu i televiziji, kao i posuđivanju glasa za likove u video igrama.

Glumac Mark Sheppard je njegov sin.

## Izvori

## Vanjske veze
* 
* W. Morgan Sheppard (Aveleyman)
Suzie Plakson

**Suzie Plakson** (3. jun 1958) je američka glumica i pjevačica, najpoznatija po epizodnim ulogama u TV-serijama iz franšize *[[Star Trek]]*.

## Izvori

## Vanjske veze

*
*Suzie Plakson at StarTrek.com
Akerman (razvrstavanje)

**Akerman** se može odnositi na:
* Akerman, bivši naziv za Bilgorod-Dnjistrovski, grad u Ukrajini
* Ackerman, Mississippi, grad u Sjedinjenim Američkim Državama
* Ackerman, Tijuana, naselje u Meksiku
Barbara Alyn Woods

**Barbara Alyn Woods** (1965 - ) je američka glumica, koja je uglavnom nastupala na televiziji, pri čemu se ističe uloge Deborah "Deb" Scott u TV-seriji *[[One Tree Hill (TV serija)|One Tree Hill]]* i Diane Szalinski u *[[Honey, I Shrunk the Kids: The TV Show]]*. Na setu potonje je upoznala pomoćnika režisera Johna Linda za koga se udala i rodila mu tri kćeri - Natalie, Emily i Alyviju - koje su sve postale glumice.
 
## Izvori

## Vanjske veze
*
*